**PLAN RAZVOJNIH PROGRAMA**

 **za razdoblje od 2021. do 2023. godine**

**PRAVNI TEMELJ**

 U skladu sa strateškim ciljevima iz Plana ukupnog razvoja Grada Novska 2021. – 2023.g., planirana su sredstva za provedbu razvojnih projekata kako slijedi:

**1. KAPITALNI PROJEKT 1025 K100006 AGLOMERACIJA NOVSKA**

**Strateški cilj 1. Zaštita prirodnih resursa te povijesno-kulturnog nasljeđa**

**Prioritet 2.1. Unapređenje javne, komunalne i prometne infrastrukture**

**Mjera 2.1.2. Izgradnja sustava odvodnje i pročišćavanja otpadnih voda**

 Projektom aglomeracije Novska se planira izgraditi 42.000 m kanalizacijske mreže na području samog grada Novske, te prigradskim naseljima Bročice, Stari Grabovac, Paklenica, Voćarica, Jazavica, Roždanik i manji dio Rajića, te obnoviti vodovodnu mrežu u gradu Novska u dužini 13.000 m. Projekt se sufinancira iz sredstava EU fondova i nacionalnih sredstava u omjeru 70% : 30%. U dijelu nacionalnih sredstava sudjeluju Ministarstvo zaštite okoliša i energetike, Hrvatske vode i Grad Novska u različitim omjerima, pri čemu Grad Novska participira s najmanjim udjelom. Radovi na izgradnji sustava su započeti u 2020. godini, te se planira da će do završetka 2020. godine biti izvedeno 12 000 m cjevovoda. U 2021. godini se planira izgradnja narednih 28 000 m, a u 2022. godini preostalih 15 000 m. Nositelj ovog projekta je gradska tvrtka Vodovod Novska d.o.o. U proračunu Grada Novske za radove koji će biti izvedeni u 2021. godini planiran je iznos od 2.500.000,00 kn, a u 2022. godini iznos od 1.300.000,00 kn. Time bi radovi na izgradnji kanalizacijske mreže u sklopu Aglomeracija Novska bili završeni.

**2. KAPITALNI PROJEKT 1023 K100002 Klaster kulture na temeljima kulturne baštine povijesne jezgre Novske**

**Strateški cilj 1. Zaštita prirodnih resursa te povijesno-kulturnog nasljeđa**

**Prioritet 3.2. Poboljšanje sustava javnih, socijalnih i zdravstvenih usluga i sadržaja**

**Mjera 3.2.1. Izgradnja novih i modernizacija postojećih javnih, socijalnih i zdravstvenih objekata prilagođenih osobama s invaliditetom**

 Ovim projektom se rekonstruira, odnosno dograđuje stari hotel Knopp u Novskoj, s ciljem prenamjene u društvenu i manjim djelom (< 20%) ugostiteljsku namjenu. U građevini se predviđa smještaj prostorija za potrebe razvoja kulturne djelatnosti koji će obuhvaćati prostore za: zavičajnu muzejsku zbirku, galerijski prostor, multifunkcionalnu dvoranu, prostore za radionice tradicijskih vještina, prostore za djelovanje KUD-ova te u manjem dijelu turističke komponente – ugostiteljski sadržaji i prodavaonica lokalnih suvenira.

 Radovi na rekonstrukciji i dogradnji su započeli u travnju 2020. godine, a planirani završetak radova na rekonstrukciji i dogradnji hotela je studeni 2022. godine.

 Nositelj projekta je Grad Novska. Prema financijskom planu u 2021. godini grad će na rekonstrukciju utrošiti 19.986.000,00 kn, a u 2022. preostalih 5.701.805,00 kn. Projekt se sufinancira sredstvima Ministarstva kulture i Ministarstva regionalnog razvoja.

**3. KAPITALNI PROJEKT K100003 PODUZETNIČKA ZONA NOVSKA/GRAĐENJE CESTOVNE MREŽE**

**Strateški cilj 2. Razvoj konkurentnog i održivog gospodarstva**

**Prioritet 1.2. Jačanje malog i srednjeg poduzetništva i obrtništva na osnovi lokalnih potencijala**

**Mjera 1.2.1. Izgradnja poduzetničke infrastrukture**

 Kroz ovaj projekt se planira proširiti cestovna mreža u Poduzetničkoj zoni Novska. Dosad je izgrađeno 1 100 m prometnice (Ulica Bogoslava Ljevačića), te se zbog potreba poduzetnika koji su već kupili zemljište u zoni, a i potencijalnih ulagača koji se učestalo javljaju, planira širenje cestovne mreže.

 Grad Novska je za te potrebe u 2021. godini osigurao 100.000,00 kn, u 2022. godini 1.500.000,00 kn te u 2023. godini 1.000.000,00 kn. U 2021. planira se izgraditi 500 metara dužnih prometnice, u 2022. godini 600 metara i u 2023. godini 500 metara, prvotno u fazi makadama, a kasnije presvući asfaltnim zastorom.